KD Sri Inderapura

Peluru berpandu: tiada

Meriam: 4x meriam 3 inci/50 kaliber ganda dua, 1x Phalanx CIWS 20mm

Torpedo: tiada

Anti kapal selam: tiadaPenderia:  
Penjejak udara: 

Penjejak permukaan: 

Navigasi:  

Kawalan Tembakan:  tiada data

Sonar:  

Peperangan Elektronik: Helikopter:  tiada, platform untuk 1x helikopterAnak kapal:  210 kelasi, 14 pegawai + pasukan marin seramai 400+ orangMotto:
KD Sri Inderapura, nombor pennant 1505, ialah kapal pendarat Tentera Laut Diraja Malaysia (TLDM) yang dibeli daripada Amerika Syarikat pada 16 Disember 1994 dan sebelum itu dikenali sebagai USS Spartanburg County (LST-1192). Kapal berusia 40 tahun itu dibina pada 1970 dan ditauliahkan dalam perkhidmatan TLDM pada 1995 dengan kekuatan 324 anggota. 

Kemalangan
Kebakaran pada tahun 2002
Kapal pendarat terbesar ini pernah mengalami kebakaran pada 2002. Ia kemudian dibaiki di MSE Johor Bahru bagi meningkatkan keupayaan penyelenggaraannya. Ketika mengambil kapal ini dari Amerika Syarikat, kru dilaporkan menghadapi kesukaran akibat kos sara hidup yang tinggi di negara tersebut.Kapal KD Inderapura terbakar  

 Kebakaran 2009 
Pada 8 Oktober 2009, jam 6.23 pagi, KD Seri Inderapura terbakar ketika berlabuh di Pangkalan TLDM Lumut, Perak. Asap tebal memenuhi ruang pangkalan dan dapat dilihat dari jauh, namun kebakaran tidak merebak ke kapal lain yang berlabuh.  

Siasatan TLDM mendapati punca kebakaran adalah litar pintas."KD Seri Inderapura terbakar akibat litar pintas", Utusan Online. 8 November 2009 Ketika kejadian, terdapat 77 anggota termasuk enam pegawai dan 22 pelatih berada di atas kapal. Tiada kemalangan jiwa dilaporkan.  

Kapal itu sepatutnya berlayar ke Sabah dan Sarawak pada 12 Oktober 2009 bagi menghantar logistik ke Markas Wilayah Laut 2 di Teluk Sepanggar, Kota Kinabalu, Sabah."Kebakaran tiada unsur sabotaj", Utusan Online. 9 Oktober 2009  

Pasukan Bomba dan Penyelamat TLDM, bersama bantuan Bomba Seri Manjung, Sitiawan, Boustead Naval Shipyard, Agensi Penguatkuasaan Maritim Malaysia (APMM) serta bot tunda awam, berjaya mengawal api pada jam 2.00 petang. Walau bagaimanapun, kerja pemadaman terpaksa diteruskan kerana api masih marak di beberapa bahagian kapal.  

Ketua Polis Daerah Manjung, ACP Mohd Jamil Osman, menyatakan kebakaran membabitkan ruang pejabat dan muatan. Tiada sebarang kecederaan dilaporkan.KD Seri Inderapura terbakar  


Selepas kejadian, kapal ditunda sejauh 1.5 km dari pangkalan bagi mengelakkan risiko letupan dan kebakaran merebak. Walaupun api berjaya dikawal, kebakaran berterusan sehingga 17 Oktober, terutama di geladak kereta kebal tingkat tiga. Keadaan kapal semakin kritikal apabila hampir tenggelam akibat dipenuhi air, lalu sebuah syarikat swasta dilantik untuk mengapungkannya agar tidak mengganggu laluan di Selat Dinding."Kapal Sri Inderapura Terbakar Bermula Dari Geladak Kereta Kebal", Bernama.com.  

TLDM menolak sebarang kaitan dengan ancaman kumpulan Benteng Demokrasi Rakyat (BENDERA) dari Indonesia, yang ketika itu mengugut mahu menyerang Malaysia. PDRM dan Jabatan Imigresen Malaysia turut meningkatkan kawalan terhadap kumpulan tersebut.  

Akhirnya, kapal musnah sepenuhnya dan tidak dapat digunakan lagi. Disebabkan kos alat ganti yang tinggi dan kesukaran mendapatkan kapal seumpamanya di pasaran, kerajaan merancang memperoleh kapal pendarat baharu dari Korea Selatan, Jerman atau Perancis. Korea Selatan bersedia membekalkan sebuah kapal sementara menunggu pembinaan baharu yang dijangka mengambil masa dua hingga tiga tahun.  

TLDM turut menegaskan kapal ini tidak akan ditenggelamkan di perairan Pulau Sembilan, Bagan Datoh untuk dijadikan tukun skuba kerana saiznya terlalu besar dan berisiko dilanggar kapal lain.  

Pada 7 Mei 2010, Panglima Tentera Laut, Laksamana Tan Sri Abd Aziz Jaafar, mengumumkan Pegawai Memerintah KD Seri Inderapura ditamatkan perkhidmatan selepas Mahkamah Tentera mendapati beliau bersalah atas dua pertuduhan berhubung kejadian tersebut."Pegawai Memerintah KD Inderapura dipecat", Malaysiakini.com. 7 Mei 2010.

 Rujukan 

 Pautan luar 
NavSource

Kategori:Kapal Tentera Laut Diraja Malaysia